Alu mõis

Alu mõis (saksa keeles Allo) oli rüütlimõis Rapla kihelkonnas Harjumaal. Nüüdisajal jääb Rapla maakonna Rapla valla territooriumile. Mõisakompleks asub Alus.

Ajalugu
Vanimad teated Alu mõisa kohta pärinevad 1409. aastastAlu ja Rapla mõis, Eesti Ajalooarhiiv, EAA.1693. Aastatest 1306–1422 on Alus (Allo) mainitud von Alweneid, 1523. aastani Dönhoffe, umbes 1550. aastast Pirita kloostri küla.Alu mõis (Rapla khk), Eesti Ajalooarhiivi kinnistute register Tõenäoliselt oli mõisa keskuses juba keskajal kivihoonestus. 1594. aastal kuulus mõis Wrangellidele.Vana ürik tahab tagasi Järvamaale , Maaleht, 16.11.2015

17. sajandil kuulus mõis Uexküllidele ja Wrangellidele. Pärast Põhjasõda vahetas mõis sageli omanikke, kuuludes Rosenitele, kuni Hans Diedrich von Rosen (maetud 1738) müüs 26. aprillil 1705 Alu mõisa Bengt Heinrich von Bistramile, Bistramite ning Tiesenhausenite omandusse.

1858. aastal läks Alu mõis naabruses asuva Sikeldi mõisa omaniku Otto von Lilienfeldi valdusse, kes lasi lammutada vanad hooned ning rajada uue härrastemaja.

Mõisa viimane omanik oli Rudolf von Lilienfeldt, kellelt see 1919. aastal võõrandati.

Mõisakompleks
pisi|Alu mõisa härrastemaja
Mõisa härrastemaja hakati 1862. aastal ehitama arhitekt Paul Alischi, kes oli ka Kreenholmi Manufaktuuri arhitekt, projekti järgi. Hoone valmis 1875. aastal, saanud oma lõpliku kuju Friedrich Modi projekti järgi. Viiekorruselise nurgatorni, sakmelise rinnatise ja kuubikukujulise vormiga uusgooti stiilis ehitis on mõjutatud keskaegsest linnusearhitektuurist.

1920.–1930. aastatel asus endises härrastemajas Alu algkool. Teise maailmasõja järel oli hoone Eesti Põllumajandustehnika kasutuses. 1999. aastal omandas kunagise Alu mõisa peahoone Kaitseliit, rajas sinna oma õppekeskuse ning sellega seoses lasi 2000. aastate alguses hoone restaureerida.

Härrastemaja juures asub park koos tiigiga.

Vähestest säilinud kõrvalhoonetest on silmapaistvam uusgooti stiilis ait.

Kultuurimälestiste registris on Alu mõisa peahoone registrinumbriga 15323, park registrinumbriga 15324 all ning ait-kuivati registrinumbriga 15325.Alu mõis. Arhitektuurimälestise pass. Kultuurimälestiste register.

1999. aastal ostis Kaitseliidu peastaap Rapla vallalt Alu mõisahoone ja rajas sinna koolituskeskuseKaitseliit ostab endale Raplamaal Alu mõisa, www.ohtuleht.ee, 4. september 1999

Vaata ka
Eesti mõisate loend
Uusgootika

Viited

Välislingid

Alu mõisast Eesti mõisaportaalis
Alu mõis (Mõisate ülevaated) – Muinsuskaitseameti digitaalarhiiv
Alu mõis (Rapla khk), Eesti Ajalooarhiivi kinnistute register
Vana ürik tahab tagasi Järvamaale , Maaleht, 16. november 2015

Kategooria:Rapla kihelkonna mõisad
Kategooria:Rapla vald
Kategooria:Tiesenhausenite mõisad
Kategooria:Lilienfeldide mõisad
Kategooria:Bistramite mõisad
Kategooria:Punaste Rosenite mõisad